text: Inscripcions obertes per participar en la caminada des de Bóixols fins a Taús per la cabanera — RàdioSeu 107.2 FM: notícies de La Seu d'Urgell, l'Alt Urgell i el Pirineu
  Sou a: Inici / Notícies / Inscripcions obertes per participar en la caminada des de Bóixols fins a Taús per la cabanera
  Inscripcions obertes per participar en la caminada des de Bóixols fins a Taús per la cabanera
  El termini per participar en la sortida, guiada per Jordi Pasques i Climent Miró, finalitza dimarts que ve. La proposta de l'IECAU tindrà lloc dissabte 21 de setembre
  IECAU
  L'Institut d'Estudis Comarcals de l'Alt Urgell (IECAU) organitza dissabte 21 de setembre una caminada des de Bóixols fins a Taús per la cabanera, guiada per Jordi Pasques Canut i Climent Miró Tuset. Les persones que estiguin interessades en participar-hi cal que s'hi inscriguin abans de dimarts que ve, 17 de setembre.
  L'IECAU concreta que es tracta d'una sortida de muntanya d'uns 18 quilòmetres de longitud i uns 900 metres de desnivell positiu, amb unes 6 hores operatives de camí. Per realitzar-la cal estar acostumat a aquest tipus d'activitat i tenir un bon estat físic.
  El desplaçament a Bóixols es farà en bus. El vehicle farà després el camí de tornada des de Taús. El cost del transport serà de 3 euros per als socis de l'Institut d'Estudis i de 5 euros per als no socis. El pagament es realitzarà en el moment del viatge.
  La inscripció a l'activitat és imprescindible i cal formalitzar-la al correu de l'IECAU (ecalturgell@gmail.com) fent constar nom i cognoms, correu electrònic i telèfon. També es pot trucar a l'àrea de Patrimoni Cultural del Consell Comarcal de l'Alt Urgell, al telèfon 973 35 31 12 (demanant per Carles Gascón Chopo).
  L'organització aconsella portar esmorzar i dinar, 2 litres d'aigua (ja que no es pot assegurar trobar-ne entre els dos extrems del recorregut), calçat de muntanya, una gorra, protecció pel sol, a més d'una capellina o similar per si plou. Els inscrits rebran més detalls sobre la sortida uns dies abans.